એક બીજા ગૃહસ્થે વળી બે વ્યક્તિઓ વચ્ચેનો તફાવત સમજાવતાં આવી જ વાત કરી હતી. તેમણે કહ્યું કે ઃ ‘હું અમુક ભાઈને મળું છું ત્યારે મારી ગમે તેટલી ચાર્જ કરેલી બેટરી બેસી જાય છે. જ્યારે હું એક બીજા ભાઈને મળું છું ત્યારે મારી બેટરી ઊતરી ગયેલી હોય તો પણ એકદમ રિચાર્જ થઈ ગઈ હોય એવી મને લાગણી થાય છે!’ બહુ ઝાઝા માણસોને આપી શકાય એટલું ઝાઝું કે વધારાનું ધન કોઈની પાસે હોતું નથી, પણ માણસ પોતાના દિલની તિજોરીમાંથી કાંઈક ને કાંઈક જરૃર આપી શકે છે. ઘણાબધાને આપી શકે છે. ધન સંબંધની બહુ મજબૂત કડી બની શકતું નથી, પણ મન એવી મજબૂત કડી જરૃર બની શકે છે.